****

**“БДЖ – ПЪТНИЧЕСКИ ПРЕВОЗИ” ЕООД**

**цЕНТРАЛНО УПРАВЛЕНИЕ**

ул. “Иван Вазов” № 3, София 1080, България

тел (+359 2) 987 88 69

bdz\_passengers@bdz.bg

[www.bdz.bg](http://www.bdz.bg)

**О Б Я В Л Е Н И Е**

**“БДЖ – ПЪТНИЧЕСКИ ПРЕВОЗИ” ЕООД,**

**Обявява търг с тайно наддаване за отдаване под наем на недвижим имот:**

**„Технологична база, намираща се на територията на Локомотивно депо София, собственост на „БДЖ – Пътнически превози” ЕООД”,**

**с адрес: гр. София, ул. „Майчина слава” № 2**

1. **Описание на обекта на търга:** отдаване под наем на недвижим имот: „Технологична база, намираща се на територията на Локомотивно депо София, собственост на „БДЖ – Пътнически превози” ЕООД”, с адрес: гр. София, ул. „Майчина слава” № 2.

1.1. **Срок** за отдаване под наем – **3 /три/** години.

1. **Начална месечна наемна цена и стъпка на наддаване:**

* Начална месечна наемна цена – **4 220,00 лева** /четири хиляди двеста и двадесет/.
* Стъпка на наддаване – **422,00 лева** /четиристотин двадесет и два/.

Началната месечна наемна цена е без ДДС.

ДДС се начислява върху достигнатата на търга месечна наемна цена при спазване на разпоредбите на Закона за данък върху добавената стойност /ЗДДС/ и Правилника за прилагане на ЗДДС.

Ценовото предложение не може да бъде по-малко от посочената начална месечна наемна цена или трябва да бъде равно на сбора от посочената начална месечна наемна цена плюс една или повече наддавателни стъпки.

1. **Вид на търга:** търг с тайно наддаване по реда и при условията на „Вътрешни правила за сключване на сделки с недвижимо имущество, собственост на „Холдинг БДЖ” ЕАД, „БДЖ – Товарни превози” ЕООД и „БДЖ – Пътнически превози” ЕООД, в сила от 04.04.2018 г. Заседанието по провеждането на търга с тайно наддаване е открито за всички кандидати, подали заявление за участие и допуснати до участие в търга от комисията, назначена за провеждането му.

**Присъствието на допуснатите до участие в търга кандидати е задължително.**

1. **Начин на плащане:** Всички дължими плащания и разноски по отдаването под наем са описани в Тръжната документация и проекта на договора.
2. **Дата, място и час на провеждане на търга:** търгът ще се проведе на **13.06.2018 г.** от 10.00 ч. в сградата на „БДЖ – Пътнически превози” ЕООД в гр. София, ул. “Иван Вазов” № 3. Регистрацията на участниците ще се извърши от тръжната комисия в обявения ден и час за откриване на търга.
3. **Ред за получаване на тръжна документация:** тръжна документация ще се продава всеки работен ден от 9.00 ч. до 16.00 ч. в срок до **07.06.2018 г.** /включително/ в гр. София, ул. “Иван Вазов” № 3, ет. 1, деловодство, срещу заплатена такса от **50,00 /петдесет/ лева** **без ДДС** в касата на „БДЖ – Пътнически превози” ЕООД, гр. София, ул. “Иван Вазов” № 3.
4. **Условия за оглед на обекта:** оглед на обекта се извършва всеки работен ден от 9.00 ч. до 16.00 ч., в срок до **08.06.2018 г. /**включително/, срещу представяне на документ за закупена тръжна документация и в присъствието на длъжностно лице.
5. **Депозитът за участие в търга**, в размер на 2 110,00 лева /две хиляди сто и десет/, следва да се внесе в срок до 11.06.2018 г. /включително/ по банкова сметка, посочена в тръжната документация.

„БДЖ – Пътнически превози” ЕООД не дължи лихви по внесените депозити.

1. **Краен срок за приемане на заявленията за участие:** заявления за участие в търга ще се приемат до 16.00 ч. на **12.06.2018 г.** в деловодството на “БДЖ – Пътнически превози” ЕООД, гр. София, ул. „Иван Вазов” № 3, ет. 1.
2. **Ден, място и час на повторно провеждане на търга:** в случай на непроведен търг, повторното му провеждане ще се проведе на **21.06.2018 г.** от 10.00 ч. в сградата на “БДЖ – Пътнически превози” ЕООД, адрес: гр. София, ул. “Иван Вазов” № 3, при което:

* тръжната документация ще се продава при условията на т. 6 от настоящото обявление, в срок до 15.06.2018 г. /включително/;
* оглед на обекта да се извършва при условията на т. 7 от настоящото обявление, в срок до 18.06.2018 г. /включително/;
* депозитите за участие в търга следва да се внасят при условията и по реда на т. 8 от настоящото обявление в срок до 19.06.2018 г. /включително/;
* Заявленията за участие ще се приемат до 16.00 ч. на 20.06.2018г. в деловодството на “БДЖ – Пътнически превози” ЕООД, гр. София, ул. „Иван Вазов” № 3, етаж 1.

1. **Изисквания към участниците:**

* Не се допускат до участие в търга лица, които имат задължения към „БДЖ – Пътнически превози” ЕООД и/или свързаните с него юридически лица – “Холдинг БДЖ” ЕАД и/или „БДЖ – Товарни превози” ЕООД към датата на подаване на документите за участие. /Под „задължения” се разбират такива с настъпил падеж./
* Не се допускат до участие в търга еднолични търговци и юридически лица, намиращи се в производство за обявяване в несъстоятелност.
* За участие в търга се допускат кандидати, закупили тръжна документация, внесли в указаните размери и срокове депозити и подали заявление за участие, съгласно условията, описани в Тръжната документация.

*За контакти: тел./факс:02/8 907 304.*